అర్జున్ మోద్వాడియా

అర్జున్ మోద్వాడియా గుజరాత్ రాష్ట్రానికి చెందిన రాజకీయ నాయకుడు. ఆయన నాలుగుసార్లు పోర్‌బందర్ శాసనసభ నియోజకవర్గం నుండి ఎమ్మెల్యేగా ఎన్నికై 2025 అక్టోబర్ 18న శాస్త్ర సాంకేతిక శాఖ మంత్రిగా భాద్యతలు చేపట్టాడు.
రాజకీయ జీవితం
అర్జున్ మోద్వాడియా 1997లో భారత జాతీయ కాంగ్రెస్‌ పార్టీ ద్వారా రాజకీయాల్లోకి వచ్చి  2002లో జరిగిన శాసనసభ ఎన్నికల్లో పోర్‌బందర్ శాసనసభ నియోజకవర్గం నుండి కాంగ్రెస్ అభ్యర్థిగా పోటీ చేసి తొలిసారి ఎమ్మెల్యేగా ఎన్నికయ్యాడు ఆయన ఆ తరువాత గుజరాత్ (పార్లమెంటరీ & శాసనసభ నియోజకవర్గాలు) కోసం భారత డీలిమిటేషన్ కమిషన్ సభ్యుడిగా,  2004 నుండి 2007 వరకు గుజరాత్ శాసనసభలో ప్రతిపక్ష నాయకుడిగా పని చేశాడు. 

అర్జున్ మోద్వాడియా 2007లో జరిగిన శాసనసభ ఎన్నికల్లో రెండసారి ఎమ్మెల్యేగా ఎన్నికై 2008 నుండి 2009 వరకు మీడియా కమిటీ ఛైర్మన్‌గా, గుజరాత్ పీసీసీ ముఖ్య ప్రతినిధిగా,  2011 మార్చి 2న గుజరాత్ ప్రదేశ్ కాంగ్రెస్ కమిటీకి 27వ అధ్యక్షుడిగా ఎంపికయ్యాడు. ఆయన 2012లో జరిగిన శాసనసభ ఎన్నికల్లో ఓడిపోయిన తరువాత డిసెంబర్ 20న గుజరాత్ పీసీసీ అధ్యక్ష పదవికి రాజీనామా చేశాడు. ఆయన 2017లో జరిగిన శాసనసభ ఎన్నికల్లో భారతీయ జనతా పార్టీ అభ్యర్థి బాబు బోఖిరియా చేతిలో ఓడిపోయాడు.

అర్జున్ మోద్వాడియా  2022 గుజరాత్ శాసనసభ ఎన్నికల్లో పోర్‌బందర్ శాసనసభ నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి బాబు బోఖిరియాను ఓడించి మూడవసారి ఎమ్మెల్యేగా ఎన్నికయ్యాడు. ఆయన మార్చి 2024లో భారత జాతీయ కాంగ్రెస్‌ను వీడి, బిజెపి గుజరాత్ రాష్ట్ర శాఖ అధ్యక్షుడు సి.ఆర్. పాటిల్ సమక్షంలో భారతీయ జనతా పార్టీలో చేరాడు.  

అర్జున్ మోద్వాడియా 2025 అక్టోబర్ 17న భూపేంద్రభాయ్ పటేల్ మంత్రివర్గంలో శాస్త్ర సాంకేతిక శాఖ మంత్రిగా భాద్యతలు చేపట్టాడు.

మూలాలు

వర్గం:1957 జననాలు
వర్గం:గుజరాత్ వ్యక్తులు
వర్గం:గుజరాత్ శాసనసభ్యులు
వర్గం:గుజరాత్ రాజకీయ నాయకులు
వర్గం:భారతీయ జనతా పార్టీ రాజకీయ నాయకులు